open-index/open-wikipedia-markdown huggingface dataset:
ออลกา ลาดืยเจนสกายา

**ออลกา อะเลคซันดรอฟนา ลาดืยเจนสกายา** (; ; 7 มีนาคม ค.ศ. 1922 – 12 มกราคม ค.ศ. 2004) เป็นนักคณิตศาสตร์ชาวรัสเซีย เธอเป็นที่รู้จักจากผลงานเกี่ยวกับสมการเชิงอนุพันธ์ย่อย (โดยเฉพาะปัญหาข้อที่สิบเก้าของฮิลเบิร์ท)และพลศาสตร์ของไหล เธอเป็นคนแรกที่เสนอข้อพิสูจน์การลู่เข้าของระเบียบวิธีผลต่างจำกัด (finite difference method) ของสมการนาเวียร์-สโตกส์ เธอเป็นลูกศิษย์ของอีวาน เปตรอฟสกี และได้รับรางวัลเหรียญทองโลโมโนซอฟใน ค.ศ. 2002

ลาดืยเจนสกายาเกิดและเติบโตที่เมืองโคโลกริฟ บิดาของเธอเป็นครูสอนคณิตศาสตร์และเป็นแรงบันดาลใจที่ทำให้เธอสนใจคณิตศาสตร์ ใน ค.ศ. 1937 บิดาของเธอถูกหน่วยพลาธิการกิจการภายในประชาชนจับกุมในฐานะ "ศัตรูของประชาชน" และถูกสังหาร ลาดืยเจนสกายาจบชั้นมัธยมปลายใน ค.ศ. 1939 แต่ไม่สามารถเข้าศึกษาที่มหาวิทยาลัยเลนินกราดได้เนื่องจากสถานะศัตรูของประชาชนของบิดา เธอเข้าศึกษาที่มหาวิทยาลัยมอสโกใน ค.ศ. 1943 จบการศึกษาใน ค.ศ. 1947 และนำเสนอวิทยานิพนธ์ปริญญาเอกใน ค.ศ. 1953 ก่อนจะไปสอนหนังสือที่มหาวิทยาลัยในเลนินกราดและที่สถาบันสเตคลอฟ

ใน ค.ศ. 1958 ลาดืยเจนสกายาได้รับการเสนอชื่อเข้ารับเหรียญฟีลดส์ ซึ่งมีผู้ได้รับรางวัลได้แก่เคลาส์ รอธ นักคณิตศาสตร์ชาวอังกฤษและเรอเน ตอม นักคณิตศาสตร์ชาวฝรั่งเศส 

เซิร์ชเอนจินกูเกิลได้เผยแพร่กูเกิล ดูเดิลเพื่อยกย่องผลงานของเธอเมื่อวันที่ 7 มีนาคม ค.ศ. 2019 ซึ่งเป็นวันคล้ายวันเกิดปีที่ 97 ของเธอ 

## อ้างอิง

หมวดหมู่:นักคณิตศาสตร์ชาวรัสเซีย
หมวดหมู่:นักคณิตศาสตร์หญิง
หมวดหมู่:บุคคลจากแคว้นคอสโตรมา
หมวดหมู่:ศิษย์เก่าจากมหาวิทยาลัยมอสโก
หมวดหมู่:บุคคลจากมหาวิทยาลัยเซนต์ปีเตอส์เบิร์ก
ปภาวดี ชาญสมอน

**ปภาวดี ชาญสมอน** (เกิด 25 กุมภาพันธ์ พ.ศ. 2540) ชื่อเล่น **พิ้งค์พลอย** เป็นนักแสดงและนางแบบชาวไทย สังกัดช่อง 7 เอชดี เป็นที่รู้จักจากผลงานละครเรื่องแรก *[[ยึดฟ้าหาพิกัดรัก]]* *([[ละครชุด]][[ภารกิจรัก]])* บทบาท "มีนา" ในฐานะนักแสดงรับเชิญ และเธอยังรับงานละครเรื่อยมาโดยมีผลงานละครเด่น ๆ มากมาย เช่น ผลงานละครเรื่อง *[[ขิงก็รา ข่าก็แรง]]* แสดงคู่กับ วศิน อัศวนฤนาท ซึ่งเป็นละครเย็นที่มีเรตติ้งสูงที่สุดในปีที่ออกอากาศทางช่อง 7 และละครเรื่องอื่น ๆ อีกคับคั่ง เป็นต้น

## ประวัติ
ปภาวดี ชาญสมอน  (ชื่อเล่น พิ้งค์พลอย) เกิดวันอังคารที่ 25 กุมภาพันธ์ พ.ศ. 2540 เป็นนักแสดงและนางแบบชาวไทยที่กรุงเทพมหานคร ประเทศไทย เธอมีน้องสาว 1 คน ชื่อนิกกี้
### การศึกษา
ปภาวดีจบการศึกษาในระดับชั้นมัธยมศึกษาจากโรงเรียนลาซาล และจบการศึกษาในระดับปริญญาตรีจากคณะเทคโนโลยีคหกรรมศาสตร์ สาขาวิชาเทคโนโลยีเสื้อผ้าและแพตเทิร์น มหาวิทยาลัยเทคโนโลยีราชมงคลกรุงเทพ ที่พ่วงด้วยตำแหน่งดาวประจำคณะ และตำแหน่งดาวของมหาวิทยาลัย

### การทำงาน
ปภาวดีเริ่มสู่วงการบันเทิงไทยในปี พ.ศ. 2559 จากเวทีการประกวดไทยซุปเปอร์โมเดลคอนเทสต์ 2015 ผู้ผ่านเข้ารอบ 1 ใน 10 คนสุดท้าย และเธอได้มีโอกาสถ่ายโฆษณาและถ่ายแบบนิตยสารต่าง ๆ และในปี พ.ศ. 2560 ภายหลังเธอได้ลงนามสัญญาในฐานะนักแสดงสังกัดช่อง 7 เอชดี เธอมีผลงานละครเรื่องแรก *[[ยึดฟ้าหาพิกัดรัก]]* *([[ละครชุด]])* *([[ภารกิจรัก]])* เป็นที่รู้จักกันในบทบาท "มีนา" ในฐานะนักแสดงรับเชิญต่อมาเธอมีผลงานละครเย็นเรื่อง *[[พ่อตาปืนโต ตอน หลานข้าใครอย่าแตะ]]*​ ซึ่งเล่นเป็นนางร้าย และ *[[ขิงก็รา ข่าก็แรง]]* เล่นเป็นนางเอก​ล่าสุดเธอมีผลงานละครอีกมากมายและเป็นที่รู้จัก เธอคือ พิ้งค์พลอย ปภาวดี ชาญสมอน นางเอกหน้าใหม่สู่จอแก้วในสังกัดช่อง 7HD ปี พ.ศ. 2565 พิ้งค์พลอยมีผลงานกับยศวรรธน์ ทะวาปี กับการร่วมงานกันเป็นครั้งแรก ในละคร สามีชั่วคืน​ ซึ่งเรียกได้ว่าเธอคือนางเอกลูกรักช่อง​ 7​ ก็ว่าได้

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 7

### ภาพยนตร์

### เพลงประกอบละคร
* เพลงประกอบละคร "มาดามบ้านนา" 
** เพลง มาดามบ้านนา
### มิวสิควิดีโอ
* หยุดเวลาไว้ตรงนี้ได้บ่ - ต่าย อรทัย

## รางวัล
* รางวัล เทพสตรี ประจำปี 2562  สาขา สตรีผู้ทำคุณประโยชน์ต่อสังคมดีเด่น  
* รางวัล ศรีสยามสุวรรณนาคา ประจำปี 2562 สาขา สตรีผู้ส่งเสริมสังคมและวัฒนธรรม
* รางวัลคมชัดลึก อวอร์ด ครั้งที่ 16 ประเภท  รางวัลคนบันเทิงแต่งกายไทยร่วมสมัยดีเด่น (2562) 
* รางวัลวัยรุ่นหญิงมาแรงแห่งปี kazz award 2020 
* รางวัลโล่ประกาศเกียรติคุณในงานรณรงค์วันงดดื่มสุราแห่งชาติ ประจำปี 2563 
* รางวัล Maya Entertain Awards 2022 สาขา RISING STAR COUPLE OF THE YEAR (คู่กับ ยศวรรธน์ ทะวาปี) จาก สามีชั่วคืน
*รางวัลนาคราชอวอร์ด สาขาคู่จิ้นยอดนิยม ประจำปี 2565 คู่กับ ยศวรรธน์ ทะวาปี จากละครสามีชั่วคืน
*รางวัลมณีเมขลา สาขา นักแสดงนำหญิงยอดนิยม จากละครสามีชั่วคืน  ประจำปี 2565
*รางวัล Kazz Awards 2022 สาขา Drama Award of the year จากละครสามีชั่วคืน
*รางวัล Maya Tv Awards 2023 สาขา ดารานำหญิงแห่งปี จากละครสามีชั่วคืน
*รางวัลดารานำหญิง สาขาขวัญใจเพื่อนนักแสดงแห่งปี 2024

## อ้างอิง

## แหล่งข้อมูลอื่น

*
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นักแสดงสังกัดช่อง 7 เอชดี
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนลาซาล
จังหวัดโกม

**จังหวัดโกม** () เป็นหนึ่งใน 31 จังหวัดของประเทศอิหร่าน ตั้งอยู่ทางเหนือของประเทศ มีอาณาเขตติดกับจังหวัดเตหะรานทางทิศเหนือ จังหวัดเซมนอนทางทิศตะวันออก จังหวัดเอสแฟฮอนทางทิศใต้ และจังหวัดแมร์แคซีทางทิศตะวันตก จังหวัดมีเนื้อที่ 11,526 ตารางกิโลเมตร และจากการสำรวจสำมะโนประชากรปี ค.ศ. 2011 จังหวัดมีประชากร 1,151,672 คน โดยมีเมืองหลักคือโกม

ใน ค.ศ. 1503 จังหวัดเป็นหนึ่งในศูนย์กลางของศาสนาอิสลามนิกายชีอะฮ์ และสถานที่แสวงบุญที่สำคัญแห่งหนึ่งในประเทศ

## ประชากรศาสตร์

### ประชากร
ในช่วงสำมะโนแห่งชาติ ค.ศ. 2006 ประชากรจังหวัดนี้มี 1,036,714 คนใน 262,313 ครัวเรือน สำมะโนต่อมาใน ค.ศ. 2011 ระบุไว้ที่ 1,151,672 คนใน 320,977 ครัวเรือน โดยที่ร้อยละ 95.2 อาศัยอยู่ในเขตเมือง สำมะโน ค.ศ. 2016 ระบุประชากรไว้ที่ 1,292,283 คนใน 383,532 ครัวเรือน

### เขตการปกครอง

### นคร

ตามสำมะโน ค.ศ. 2016 ประชากร 1,229,964 คน (มากกว่าร้อยละ 95 ของประชากรในจังหวัดโกม) อาศัยอยู่ในนครเหล่านี้:

## หมวดหมู่

## อ้างอิง

## บรรณานุกรม
* 
* 

## แหล่งข้อมูลอื่น

* Qom's Cultural Heritage Organization (Archive)
* Governor of Qom website 
* Qom University of Medical Science  

เตหะราน
ไอเซท (พระราชธิดาและพระมเหสีในฟาโรห์อเมนโฮเทปที่สาม)

**ไอเซท** หรือ **อาเซท** เป็นเจ้าหญิงแห่งอียิปต์โบราณ

## พระประวัติ
พระองค์เป็นหนึ่งในบรรดาพระราชโอรสและพระราชธิดาในฟาโรห์อเมนโฮเทปที่ 3 จากราชวงศ์ที่ 18 แห่งอียิปต์โบราณกับสมเด็จพระราชินีทีเย พระองค์เป็นพระขนิษฐาหรือพระภคินีของฟาโรห์อเคนาเทน และองค์รัชทายาททุตโมส

พระนามของพระองค์นั้น ในภาษาอียิปต์โบราณจะเรียกพระองค์ว่า **ไอซิส** และสันนิษฐานว่าพระองค์จะเป็นพระมเหสีในฟาโรห์อเมนโฮเทปที่ 3 ซึ่งเข้าอภิเษกสมรสในช่วงปีที่ 34 แห่งการครองราชย์ของพระบิดา หรือประมาณช่วงเทศกาลเซดครั้งที่ 2 ของอเมนโฮเทปที่ 3

พระองค์ปรากฏอยู้ภาพสลักนูนในวิหารในเมืองโซเลบ ร่วมกับพระบิดา พระมารดา และพระนางเฮนุตทาเนบ ซึ่งเป็นพระขนิษฐาของพระองค์ (ปัจจุบันจัดแสดงอยู่ในพิพิธภัณฑ์ศิลปะเมโทรโพลิทัน, มหานครนิวยอร์ก) ภายหลังจาการสิ้นพระชนม์ของพระบิดาของพระองค์ พระองค์ก็ไม่ได้ถูกกล่าวถึงอีก

## อ้างอิง
เนเบตเนฮัต

**เนเบตเนฮัต** ("สตรีแห่งต้นไม้ศักดิ์สิทธิ์") เป็นพระมเหสีแห่งอียิปต์โบราณในช่วงกลางราชวงศ์ที่ 18 พระองค์เป็นพระมเหสีในฟาโรห์ที่ไม่ปรากฏพระนาม พระนามของพระองค์เป็นที่รู้จักจากหลักฐานเพียงชิ้นเดียวคือ ซิ้นส่วนโถคาโนปิกหินปูน ซึ่งค้นพบที่บริเวณสุสานหลวงหุบเขาราชินี และโถคาโนปิกเป็นส่วนหนึ่งของการค้นพบที่เรียกว่าหลุมฝังศพของเจ้าหญิง

เป็นที่ยินยอมที่ว่า พระองค์ได้ดำรงตำแหน่งเป็นพระมเหสี อีนเนื่องจากพระองค์อาจจะเป็นคนสนิทสนมใกล้ชิดกับฟาโรห์อเมนโฮเทปที่ 3 บางทีพระองค์อาจจะเป็นพระราชธิดาหรือพระญาติผู้หญิงพระองค์อื่น&thinsp;ๆ

## อ้างอิง

หมวดหมู่:ราชินีแห่งอียิปต์โบราณ
งอฮูหยิน

**งอฮูหยิน** (เสียชีวิต ค.ศ. 202)  หรือชื่อในภาษาจีนกลางว่า **อู๋ ฟูเหริน** () ชื่อตัวไม่ปรากฏ เป็นสตรีสูงศักดิ์ชาวจีน เป็นภรรยาของขุนศึกซุนเกี๋ยนผู้มีชีวิตในช่วงปลายสมัยราชวงศ์ฮั่นตะวันออกของจีน มีบุตรชายกับซุนเกี๋ยน 4 คนและบุตรสาว 1 คน ได้แก่ ซุนเซ็ก ซุนกวน ซุนเซียง ซุนของ และซุนฮูหยิน ได้รับสมัญญานามย้อนหลังให้เป็น**จักรพรรดินีอู๋เลี่ย**ในปี ค.ศ. 229 โดยซุนกวนบุตรชายคนรองผู้เป็นปฐมจักรรพรรดิของรัฐง่อก๊กในยุคสามก๊ก

## ประวัติช่วงต้นและแต่งงานกับซุนเกี๋ยน

## ประวัติช่วงซุนเซ็กพิชิตกังตั๋ง

## ประวัติช่วงการปกครองของซุนกวน

## ในนิยาย''สามก๊ก''
ในนิยางอิงประวัติศาสตร์ในศตวรรษที่ 14 เรื่อง*[[สามก๊ก]]* งอฮูหยินมีน้องสาวซึ่งเป็นตัวละครสมมติและแต่งงานกับซุนเกี๋ยนเช่นกัน งอฮูหยินเป็นมารดาของซุนเซ็กและซุนกวน ส่วนน้องสาวของงอฮูหยินเป็นมารดาของซุนฮูหยินและซุนลอง น้องสาวของงอฮูหยินเป็นที่รู้จักในชื่อว่า "งอก๊กไถ้" (吳國太 *อู๋ กั๋วไท่*; มีความหมายว่า "สตรีอาวุโสแซ่งอแห่งรัฐ") งอก๊กไถ้มีอายุยืนยาวกว่าพี่สาวเพราะมีบทบาทสำคัญในงานแต่งงานของบุตรสาวกับเล่าปี่ในปี ค.ศ. 209

## ดูเพิ่ม
* รายชื่อบุคคลในยุคสามก๊ก
* พงศาวลีง่อก๊ก#ซุนเกี๋ยน

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* 
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลที่เสียชีวิตในปี พ.ศ. 745
หมวดหมู่:ครอบครัวของซุนกวน
หมวดหมู่:จักรพรรดินีแห่งง่อก๊กที่ได้รับการสถาปนาหลังมรณกรรม
หมวดหมู่:พระมารดาของจักรพรรดิจีน
ทุตโมส (พระราชโอรสในฟาโรห์อเมนโฮเทปที่สาม)

**ทุตโมส** (หรือที่ถูกต้องกว่าคือ **ดจุตโมส**) เป็นพระราชโอรสพระองค์โตในฟาโรห์อเมนโฮเทปที่ 3 กับสมเด็จพระราชินีทีเย ซึ่งมีพระชนม์ชีพอยู่ในช่วงราชวงศ์ที่สิบแปดแห่งอียิปต์ การสิ้นพระชนม์ของพระองค์นำไปสู่การครองราชย์ของฟาโรห์อเคนาเตน พระอนุชาของพระองค์ในฐานะองค์รัชทายาท การเริ่มต้นและจุดจบลงของลัทธิอาเตน บันทึกแห่งอาร์มานา และการเปลี่ยนแปลงบทบาทของอำนาจของราชอาณาจักร

## พระชนม์ชีพ
พระองค์มีบทบาทและหน้าที่เป็นนักบวชแห่งเทพพทาห์ในเมืองเมมฟิส ตำแหน่งของพระองค์ปรากฏอยู่ที่โลงศพของแมวสัตว์เลี้ยงของพระองค์: *"องค์รัชทายาท ผู้ดูแลเหล่านักบวชแห่งอียิปต์บนและล่าง นักบวชชั้นสูงแห่งพทาห์ในเมมฟิส"* และมีรูปสลักชนาดเล็กของพระองค์ที่จัดแสดงอยู่ที่พิพิธภัณฑ์ลูฟร์ พระองค์ไม่ได้ถูกกล่าวถึงในบันทึกและสันนิษฐานว่าจะสิ้นพระชนม์ในช่วงปลายของการครองราชย์ของฟาโรห์อเมนโฮเทปที่ 3 ซึ่งตำแหน่งองค์รัชทายาทถูกเปลี่ยนมาเป็นพระอนุชาของพระองค์คือ อเนมโฮเทปที่ 4 หรือที่รู้จักกันดีว่า อเคนาเตน 
thumb|โลงศพหินของแมวสัตว์เลี้ยงของพระองค์

## อ้างอิง
โรดีออน มาลีนอฟสกี

**โรดีออน ยาคอฟเลวิช มาลีนอฟสกี** (รัสเซีย: Родио́н Я́ковлевич Малино́вский) เป็นผู้บัญชาการกองทัพโซเวียตในสงครามโลกครั้งที่สอง จอมพลแห่งสหภาพโซเวียต และรัฐมนตรีกลาโหมของสหภาพโซเวียตในช่วงปลายทศวรรษ 1950 และ 1960 เขามีส่วนทำให้ความพ่ายแพ้ครั้งสำคัญของเยอรมนีที่ยุทธการที่สตาลินกราดและการล้อมบูดาเปสต์ ในช่วงหลังสงคราม เขามีส่วนสำคัญในการเสริมสร้างความแข็งแกร่งของสหภาพโซเวียตในฐานะมหาอำนาจทางทหาร

มาลีนอฟสกีเกิดมาในครอบครัวที่มีฐานะยากจนในเมืองออแดซา เขาได้สมัครเข้าร่วมรบกับกองทัพจักรวรรดิรัสเซียในช่วงสงครามโลกครั้งที่หนึ่งและได้มีส่วนร้วมในการรบทั้งแนวรบด้านตะวันออกและตะวันตกของสงคราม ต่อมาเมื่อการปฏิวัติเดือนตุลาคมได้ปะทุขึ้นในรัสเซีย เขาได้เดินทางกลับมาจากแนวรบด้านตะวันตกเพื่อเข้าร่วมกับฝ่ายกองทัพแดงในสงครามกลางเมืองครั้งนี้ ภายหลังจากที่มาลีนอฟสกีจบการศึกษาจากวิทยาลัยทหารมีฮาอิล ฟรุนเซ เขาได้เข้าร่วมรบในสงครามกลางเมืองสเปนโดยเข้าร่วมกับฝ่ายสาธารณรัฐ เขานั้นได้มีผลงานในการรบครั้งนั้นอย่างมากมายจนได้รับเครื่องอิสริยาภรณ์เลนินและเครื่องอิสริยาภรณ์ธงแดงในที่สุด

เมื่อนาซีเยอรมนีบุกสหภาพโซเวียตในปี 1942 มาลีนอฟสกีเป็นหนึ่งในนายพลโซเวียตไม่กี่คนที่สามารถเอาชนะนาซีเยอรมนีได้ในช่วงต้นของสงคราม เขาเป็นหนึ่งบุคคลที่มีหน้าที่สำคัญอันทำให้กองทัพโซเวียตปราชัย ณ สมรภูมิที่สตาลินกราด และเป็นส่วนช่วยในการขับไล่กองกำลังนาซีเยอรมนีให้ออกจากยูเครนในการรุกนีเปอร์–คาร์เพเทียน ภายหลังจากนั้น มาลีนอฟสกีได้บัญชาการทหารโซเวียตที่รุกคืบเข้ามาในคาบสมุทรบอกข่านอันเป็นการบีบบังคับให้ประเทศโรมาเนียเข้าร่วมกับฝ่ายสัมพัทธมิตรในที่สุด เนื่องด้วยความสำเร็จทางการทหารครั้งนั้นเอง เขาจึงถูกแต่งตั้งให้เป็นจอมพลแห่งสหภาพโซเวียตโดยโจเซฟ สตาลิน ต่อมามาลีนอฟสกีได้เป็นส่วนหนึ่งในการปลดแองนครบูดาเปสต์ เวียนนา และปราก เมื่อนาซีเยอรมนียอมจำนนต่อฝ่ายสัมพันธมิตรเมื่อเดือนพฤษภาคม 1945 มาลีนอฟสกีถูกส่งตัวให้ไปบัญชาการทหารโซเวียตในบริเวณตะวันออกไกลที่ซึ่งเขานั้นได้นำทัพจนปราชัยเหนือกองทัพคันโตในการบุกครองแมนจูเรียของสหภาพโซเวียตครั้งนั้น เขาได้รับเครื่องอิสริยาภรณ์วีรชนแห่งสหภาพโซเวียตอันเป็นรางวัลสูงสุดเพื่อความสามารถทางการทหารอันชาญฉลาดของเขา

ภายหลังจากสงครามจบลง เขาได้ประจำการในตะวันออกไกลต่อ เมื่อสตาลินถึงแก่อสัญกรรม นีกีตา ครุชชอฟได้เรียกตัวให้มาลีนอฟสกีกลับมายังมอสโกเพื่อดำรงตำแหน่งผู้บัญชาการสูงสุดของกองทัพบกโซเวียต ในปี 1957 เขาได้ดำรงตำแหน่งรัฐมนตรีกลาโหมของโซเวียตต่อจากเกออร์กี จูคอฟจนถึงวาระสุดท้ายของชีวิตเขา มาลีนอฟสกีเป็นผู้สนับสนุนอย่างแข็งขันต่อความสำคัญในการใช้อาวุธตามแบบที่ซึ่งต่างจากนโยบายของครุชชอฟที่สนับสนุนการใช้ขีปนาวุธในการออกนโยบายทางการทหารของโซเวียต ถึงอย่างนั้น มาลีนอฟสกีก็ยังถ่วงดุลความสำคัญของการใช้อาวุธทั้งสองแบบในนโยบายทางทหารของโซเวียตได้ ในช่วงที่อำนาจของครุชชอฟเสื่อมลงในช่วงปี 1964 มาลีนอฟสกียังคงรักษาความเป็นอิสระในการตัดสินใจทางการทหารของเขาเอาไว้ได้ มาลีนอฟสกีเสียชีวิตในเดือนมีนาคม 1967 ด้วยโรคมะเร็งตับอ่อน

หมวดหมู่:บุคคลที่เกิดในปี พ.ศ. 2441
หมวดหมู่:บุคคลที่เสียชีวิตในปี พ.ศ. 2510
หมวดหมู่:วีรชนแห่งสหภาพโซเวียต
หมวดหมู่:จอมพลแห่งสหภาพโซเวียต
หมวดหมู่:ชาวรัสเซียเชื้อสายยูเครน
หมวดหมู่:ทหารในสงครามโลกครั้งที่สอง
หมวดหมู่:ทหารชาวโซเวียต
หมวดหมู่:บุคคลจากออแดซา
สัต

**สัต/สัตว์** หรือ **ความเป็น** (; ; ) ในทางปรัชญาหมายถึง สิ่งที่ดำรงอยู่จริง หรือเป็นอยู่จริง รวมไปถึงสภาวะความดำรงอยู่ของสิ่งนั้น  

อนึ่งคำว่า "สัตว์" มีรากศัพท์มาจากภาษาสันสกฤตว่า *सत्त्व* (**สตฺตฺว**) แปลว่า *ความเป็น* (being) ซึ่งในภาษาไทยได้นำคำนี้ไปใช้เรียก สิ่งมีชีวิตที่เป็นสัตว์ (animal) 

ภววิทยาเป็นสาขาในวิชาปรัชญาที่ศึกษาเกี่ยวกับสัต โดยสัตเป็นมโนทัศน์ (concept) หรือแนวคิดที่ครอบคลุมถึงลักษณะทั้งในเชิงภาวะวิสัย และอัตวิสัยของความเป็นจริงและการดำรงอยู่ สิ่งใด ๆ ที่เข้ามามีส่วนร่วมในสัตก็จะถูกเรียกว่าสัตเช่นกัน ตลอดประวัติศาสตร์ทางความคิดในวิชาปรัชญาตะวันตก ความเข้าใจในเรื่องสัตเป็นสิ่งที่ไม่ชัดเจน และเป็นที่ถกเถียงกันตลอดมา นับตั้งแต่จุดกำเนิดของวัฒนธรรมทางปรัชญาของตะวันตก (กล่าวคือนับตั้งแต่ความพยายามของปรัชญาในยุคก่อนโสเครตีส ที่จะทำความเข้าใจมัน) 

นักปรัชญาตะวันตกคนแรกที่พยายามจำแนกและนิยามแนวคิดเรื่องสัต คือพาร์เมนิดีส ผู้กล่าวว่า "whatever is is, and what is not cannot be." ("สิ่งใดที่ *เป็นขึ้น* ย่อม *เป็น* ส่วนสิ่งใดที่มิเป็นขึ้นย่อม *มิอาจเป็น* ได้") โดยพาร์เมนิดีสเชื่อว่า ทุกสิ่งที่มีอยู่หรือเป็นอยู่แล้ว (ὅπως ἐστίν) ย่อมมีสภาวะเป็นอมตะนิรันดร์ ไร้กาลเวลาและไม่เปลี่ยนแปลง ด้วยเหตุนี้สิ่งใดที่*เป็นขึ้น* ย่อมเป็นขึ้นมาอย่างสมบูรณ์มาตั้งแต่ต้น ส่วนความเปลี่ยนแปลงที่เราเห็นนั้นเป็นสิ่งลวง เพราะความ "กลายเป็น" (becoming) ก็เป็นเช่นเดียวกับ "ความไม่เป็น" นั่นเอง 

มาร์ทีน ไฮเด็กเกอร์ นักปรัชญาชาวเยอรมัน เป็นผู้นำแนวคิดทางภววิทยาเรื่องสัตกลับมาศึกษาใหม่โดยละเอียด และใช้คำเยอรมันว่า *Dasein* เพื่อพัฒนาทฤษฎีของตนเกี่ยวกับสัต จนนำไปสู่การตีพิมพ์ผลงานเล่มสำคัญเมื่อ ปี ค.ศ. 1927 เรื่อง *Sein und Zeit* หรือ Being and Time (ภาวะกับกาล) ไฮเด็กเกอร์เชื่อว่าความคิดเกี่ยวกับสัตเป็นมโนทัศน์ที่ลึกที่สุดของปรัชญาตะวันตก ที่ไม่ได้รับความเอาใจใส่จากวงการปรัชญา มาตั้งแต่สมัยหลังอริสโตเติล ไฮเด็กเกอร์มีอิทธิพลกว้างขวางมากต่อวงการปรัชญาสมัยใหม่ในภาคพื้นทวีปยุโรป ทำให้มีการหยิบยืมหลักการทางภววิทยาของไฮเด็กเกอร์มาใช้เพื่อทำความเข้าใจเกี่ยวกับความเป็นมนุษย์อย่างกว้างขวาง ทั้งด้านจิตวิทยามนุษย์ และความสัมพันธ์ของมนุษย์กับสื่อและเทคโนโลยี

## อ้างอิง

หมวดหมู่:ปรัชญาชีวิต
หมวดหมู่:มโนทัศน์ทางอภิปรัชญา
หมวดหมู่:ความเป็นจริง
หมวดหมู่:ภววิทยา
อเล็กซานเดรีย โอคาซีโอ-คอร์เทซ

**อเล็กซานเดรีย โอคาซีโอ-คอร์เทซ** (; เกิด 13 ตุลาคม 1989), หรือเป็นที่รู้จักกันในชื่อของเธออย่างย่อว่า **AOC** เธอเป็นนักการเมืองชาวอเมริกัน สังกัดพรรคเดโมแครต ทำหน้าที่สมาชิกสภาผู้แทนราษฎรสหรัฐ จากเขตเลือกตั้งรัฐนิวยอร์ก ที่ 14 ซึ่งรวมถึงภาคตะวันออกของเดอะบร็องซ์และส่วนหนึ่งของควีนส์กลางตอนเหนือในนครนิวยอร์ก 

คอร์เทซ ได้รับการยอมรับระดับชาติ เมื่อเธอชนะการเลือกตั้งเบื้องต้นของพรรค (ไพรมารีโหวต) สำหรับการเป็นตัวแทนพรรคในการแข่งขันชิงสมาชิกสภาผู้แทนราษฎร ในเขตลือกตั้งที่ 14 ของรัฐนิวยอร์ก เมื่อวันที่ 26 มิถุนายน 2018 โดยเอาชนะสมาชิกสภาผู้แทนราษฎร 10 สมัย และ ประธานคอคัสแห่งพรรคเดโมแครต **โจ โครว์ลีย์**  การเลือกตั้งกลางสมัยสหรัฐ ค.ศ. 2018  เธอเอาชนะคู่แข่งจากพรรครีพับลิกัน **Anthony Pappas** ในวันที่ 6 พฤศจิกายน 2018 การเลือกตั้งทั่วไปนั้น ด้วยที่เธอมีอายุ 29 ปี กลายเป็นผู้หญิงที่อายุน้อยที่สุดที่ได้ปฏิบัติหน้าที่ในรัฐสภาสหรัฐอเมริกา คอร์เทซได้รับการบันทึกสำหรับการปรากฏตัวของในสื่อสังคมออนไลน์ที่เกี่ยวข้องกับเพื่อนสมาชิกของสภาคองเกรสของเธออย่างกว้างขวาง 

คอร์เทซสังกัดกลุ่มประชาธิปไตยสังคมนิยมเพื่ออเมริกา คอร์เทซสังกัดกลุ่มประชาธิปไตยสังคมนิยมเพื่ออเมริกา เธอและราชิดา ทราอิบ เป็นสมาชิกสองคนแรกของกลุ่มในสภาคองเกรสที่ได้เข้ารัฐสภา เธอสนับสนุนนโยบายที่ก้าวหน้าซึ่งรวมถึง Medicare For All การรับประกันงานของรัฐบาลกลาง ข้อเสนอเกี่ยวกับสภาวะโลกร้อนและโลกสีเขียว ยกเลิกการบังคับใช้กฎหมายตรวจคนเข้าเมืองและศุลกากรของสหรัฐอเมริกา สนับสนุนให้วิทยาลัยต่าง ๆ ของรัฐให้เรียนฟรี และให้เก็บภาษีอัตราร้อยละ 70 สำหรับผู้ที่มีรายได้สูงกว่า 10 ล้านดอลลาร์สหรัฐ 

ก่อนที่จะลงสมัครรับเลือกตั้ง เธอทำหน้าที่เป็นผู้อำนวยการด้านการศึกษาในภาคตะวันออกเฉียงเหนือของสถาบันฮิสแปนิกแห่งชาติ ปี 2017 และทำงานเป็นพนักงานเสิร์ฟและบาร์เทนเดอร์ควบไปด้วยกัน 

คอร์เทซ จบการศึกษาเอกสาขาความสัมพันธ์ระหว่างประเทศและเศรษฐศาสตร์ที่มหาวิทยาลัยบอสตัน จบการศึกษาระดับเกียรตินิยมในปี 2011

## อ้างอิง

หมวดหมู่:สมาชิกสภาผู้แทนราษฎรของสหรัฐอเมริกาจากรัฐนิวยอร์ก
หมวดหมู่:พรรคเดโมแครต (สหรัฐ)
หมวดหมู่:บุคคลจากรัฐนิวยอร์ก
หมวดหมู่:ศิษย์เก่าจากมหาวิทยาลัยบอสตัน
เฮนุททาเนบ (พระราชธิดาในฟาโรห์อเมนโฮเทปที่สาม)

**เฮนุททาเนบ** เป็นเจ้าหญิงแห่งอียิปต์โบราณ

## ครอบครัว
พระองค์เป็นหนึ่งในพระราชโอรสและพระราชธิดาในฟาโรห์อเมนโฮเทปที่ 3 จากราชวงศ์ที่ 18 แห่งอียิปต์ กับสมเด็จพระราชินีทีเย พระองค์เป็นพระภคินีหรือพระขนิษฐาของฟาโรห์อเคนาเตน พระองค์มีพี่น้องหลายพระองค์ โดยมีพระเชษฐาอีกหนึ่งพระองค์และพระภคินีหลายพระองค์

พระนาม **เฮนุททาเนบ** มีความหมายว่า *"สตรีแห่งแดนอียิปต์"* ซึ่งเป็นพระนามที่มักจะใช้กับตำแหน่งพระราชินี พระองค์เป็นพระราชธิดาพระองค์ที่สาม โดยหลังประสูติหลังจากพระนางซิทอามุน และพระนางไอซิส (หรืออาจจะเรียกว่า ไอเซท) 

## พระประวัติ
พระองค์ปรากฎอยู่ที่รูปสลักหินมหึมาของฟาโรห์อเมนโฮเทปที่ 3 ร่วมพระนางทีเย และมีความสูงถึง 7 เมตร (หรือ 23 ฟุต) ซึ่งเป็นรูปสลักของอเมนโฮเทปที่ 3 กับพระนางทีเยประทับนั่งเคียงกัน โดยมีรูปสลักหินยืนของสามพระราชธิดาด้านหน้าของทั้งสองพระองค์ และพระราชธิดาทั้งสาม พระนางเฮนุทาเนบจะอยู่ตรงกลางและมีขนาดใหญ่กว่าอีกสองพระองค์ที่เหลือ พระนางเนเบตาอยู่ด้านขวา และอีกหนึ่งพะองค์อยู่ทางด้านซ้ายซึ่งพระนามถูกทำลาย ทั่งนี้พระองค์ยังปรากฎอยู่ร่วมกับพระนางไอเซท (พระภคินี) ที่วิหาร ณ เมืองโซเลบ 

และยังคงไม่ชัดเจนว่าพระนางเฮนุททาเนบจะได้ดำรงตำแหน่งเป็นพระมเหสีเช่นกันกับพระนางซิทอามุนและพระนางไอเซท และไม่มีบันทึกใดๆ กล่าวถึงพระองค์ในฐานะของพระมเหสีแห่งฟาโรห์ แต่ในบันทึกที่วิหารในเมืองโซเลบพระนามของพระองค์สลักอยู่ในคาร์ทูธ ซึ่งมีแต่ฟาโรห์และพระมเหสีเท่านั้นที่สามารถในคาร์ทูธได้

ภายหลังจากการสิ้นพระชนม์ของฟาโรห์อเมนโฮเทปที่ 3 พระองค์ก็มิได้ถูกกล่าวถึงในบันทึกใดๆ อีกเลย

## อ้างอิง

หมวดหมู่:บุคคลในศตวรรษที่ 14 ก่อนคริสตกาล
หมวดหมู่:ราชวงศ์ที่สิบแปดแห่งอียิปต์
ปรัชญายุคก่อนโสกราตีส

**ปรัชญาในยุคก่อนโสกราตีส** () เป็นสำนักคิดทางปรัชญากรีกโบราณ ที่มีอยู่ก่อนยุคของโสกราตีส (ผู้ได้รับการขนานนามว่าเป็นบิดาของปรัชญาตะวันตก). ปรัชญาในยุคก่อนโสกราตีส มีจุดเด่นอยู่ที่ความสนใจไต่ถามเกียวกับความเป็นไปของธรรมชาติ และเอกภพ โดยมุ่งที่จะค้นหากฎเกณฑ์ที่เป็นเหตุเป็นผลของเอกภพ (cosmos) ซึ่งมนุษย์สามารถเข้าใจได้ โดยไม่ต้องอิงอยู่กับการกระทำของสิ่งเหนือธรรมชาติ ด้วยเหตุนี้ปรัชญาในยุคก่อนโสกราตีสจึงมีเนื้อหาครอบคลุมวิทยาศาสตร์ธรรมชาติหลายสาขา ทั้งดาราศาสตร์ จักรวาลวิทยา คณิตศาสตร์ และฟิสิกส์. ปรัชญาในยุคก่อนโสกราตีสได้รับอิทธิพลอย่างมากจากนักคิดชาวกรีกที่มีรกรากอยู่ทางฝั่งไอโอเนีย (Ionian thinkers) เช่น เธลีส (Thales) นักปราชญ์ชาวไอโอเนียที่ได้รับการยกย่องว่าเป็นผู้ให้กำเนิดปรัชญากรีก และอะแนกซิแมนเดอร์ (Anaximander) และ พีทากอรัส (Pythagoras) แต่เมื่อชาวกรีกเริ่มขยายอาณานิคมไปทางทิศตะวันตก สำนักความคิดทางปรัชญาก็เริ่มแพร่กระจายไปยังอาณานิคมเหล่านั้นเช่นกัน ตัวอย่างสำคัญ เช่น เมืองโครตอน อังเป็นหนึ่งในอาณานิคมอิตาลีของนครรัฐกรีก และเป็นที่ตั้งของสำนักความคิดพีทาโกเรียน. 

ในสมัยกรีกโบราณ (หรือสมัยคลาสสิค) นักปรัชญาในยุคก่อนโสกราตีสถูกเรียกรวม ๆ กัน ในภาษากรีกว่า φυσιολόγοι (อ่านว่า พู-ซิ-โอ-ลอ-กอย) ซึ่งหมายถึงบุคคลที่ศึกษาหรือไต่ถามถึงธรรมชาติ (φύσις) หรือ "นักปรัชญาธรรมชาติ" นั่นเอง. ต่อมาอริสโตเติ้ลได้ทำการแยกแยะเพิ่มขึ้นว่า นักปรัชญาในยุคก่อนโสกราตีสยังมีพวกที่ไต่ถามถึงปัญหาทางเทววิทยา (theologoi) และพวกที่ไต่ถามเกี่ยวกับเรื่องปรัมปรา กับเทพปกรณัม (mythologoi) ด้วย. 

## ภาพรวมของปรัชญาในยุคก่อนโสกราตีส
เนื้อหาและการใช้เหตุผลของนักคิดในยุคก่อนโสกราตีสได้สูญหายไปตามกาลเวลาเป็นส่วนใหญ่ และไม่ตกทอดมาถึงเราโดยตรง ความรู้ส่วนใหญ่ที่เรามีเกี่ยวกับปรัชญายุคเริ่มแรกของกรีกจึงมักอยู่ในรูปของคำอธิบาย และการอ้างอิงในงานเขียนของนักปรัชญารุ่นหลัง โดยเฉพาะอย่างยิ่ง เพลโต และอริสโตเติล. โดยภาพรวมแล้ว นักปรัชญายุคก่อนโสคราตีสปฏิเสธคำอธิบายตามตำนานปรัมปราดั้งเดิม ของปรากฏการณ์ที่คนเราเห็นรอบ ๆ ตัว โดยแสวงหาคำอธิบายที่ตั้งอยู่บนพื้นฐานของเหตุผลมากขึ้น นักปรัชญาเหล่านี้จึงมุ่งถามคำถามเกี่ยวกับ "แก่นแท้ของสิ่งต่าง ๆ ": เป็นต้นว่า
* สรรพสิ่งทั้งปวงมาจากไหน?
* สิ่งต่างๆ ถูกสร้างขึ้นจากอะไร?
* เราจะอธิบายความหลากหลายของสิ่งต่าง ๆ ที่พบในธรรมชาติได้อย่างไร
* เราจะใช้คณิตศาสตร์มาเป็นสื่อในการอธิบายธรรมชาติได้อย่างไร?

## อ้างอิง
เนเบตา (พระราชธิดาในฟาโรห์อเมนโฮเทปที่สาม)

**เนเบตา** เป็นหนึ่งในพระราชธิดาของฟาโรห์อเมนโฮเทปที่ 3 จากราชวงศ์ที่ 18 แห่งอียิปต์ กับสมเด็จพระราชินีทีเย พระองค์เป็นพระขนิษฐาของฟาโรห์อเคนาเตน

## พระประวัติ
พระนาม **เนเบตา** มีความหมายว่า *"สตรีแห่งพระราชวัง"* พระนามของพระองค์นั้นคล้ายกับพระนามของพระภคินี คือ พระนางเฮนุททาเนบ ซึ่งมักจะใช้กับผู้เป็ฯพระมเหสีของฟาโรห์ พระองค์อาจจะเป็นพระมเหสีพระองค์สุดท้ายของอเมนโฮเทปที่ 3 พระองค์ไม่ค่อยปรากฏรูปสลักใดๆ เหมือนกับพระภคินีของพระองค์ ปรากฏเพียงแค่รูปสลักหินมหึมาของฟาโรห์อเมนโฮเทปที่ 3 ร่วมพระนางทีเย[2] และมีความสูงถึง 7 เมตร (หรือ 23 ฟุต) ซึ่งเป็นรูปสลักของอเมนโฮเทปที่ 3 กับพระนางทีเยประทับนั่งเคียงกัน โดยมีรูปสลักหินยืนของสามพระราชธิดาด้านหน้าของทั้งสองพระองค์ และพระราชธิดาทั้งสาม พระนางเฮนุทาเนบจะอยู่ตรงกลางและมีขนาดใหญ่กว่าอีกสองพระองค์ที่เหลือ พระนางเนเบตาอยู่ด้านขวา และอีกหนึ่งพะองค์อยู่ทางด้านซ้ายซึ่งพระนามถูกทำลาย

เนเบตาไม่เคยได้รับตำแหน่งเป็นพระมเหสี เหมือนกับพระนางซิทอามุนและพระนางไอซิส ผู้เป็นพระภคินี ซึ่งตำแหน่งของพระองค์มีเฉพาะแค่ *พระราชธิดาแห่งฟาโรห์ ผู้เป็นที่รัก* (มักจะใช้กับตำแหน่งพระราชธิดาหรือเจ้าหญิง) เมื่อรวมกับความจริงว่า ภายหลังจากการสิ้นพระชนม์ของอเมนโฮเทปที่ 3 พระองค์มิได้ถูกกล่าวถึงอีกเลย ซึ่งสันนิษฐานได้ว่าพระองค์จะสิ้นพระชนม์ในวัยเยาว์ หรืออีกหนึ่งข้อสันนิษฐานกล่าวคือ พระองค์ได้รับพระนามใหม่ในช่วงปฏิรูปศาสนาในรัชสมัยของฟาโรห์อเคนาเตน ที่ปรากฏพระนามว่า เบเคตอาเตน โดยไม่มีการบันทึกหรือกล่าวถึงในช่วงก่อนการปฏิรูปศาสนา

## อ้างอิง
ภาพแบบอันตรกิริยา

thumb|พอล เอเดรียน มัวริซ ดิแรก (Paul Adrien Maurice Dirac; 8 สิงหาคม 2445 -20 ตุลาคม 2527) นักฟิสิกส์ทฤษฎีชาวอังกฤษ
ภาพแบบอันตรกิริยา (Interaction picture) หรือภาพแบบดิแรก (Dirac picture) อยู่ตรงกลางระหว่างภาพแบบชเรอดิงเงอร์ (Schrodinger picture) และภาพแบบไฮเซนเบอร์ก (Heisenberg picture) คือทั้งเวกเตอร์สถานะ (state vector) และตัวดำเนินการ (operator) ขึ้นกับเวลาทั้งคู่  ภาพแบบอันตรกิริยามีประโยชน์ในการจัดการกับฟังก์ชันคลื่นที่เปลี่ยนแปลงและข้อมูลผู้สังเกตได้ (observables) เนื่องจากอันตรกิริยา  โดยตัวดำเนินการและเวกเตอร์สถานะในภาพแบบอันตรกิริยานี้เกี่ยวข้องกับการเปลี่ยนของเบซิส (chang of basis) เช่นเดียวกับตัวดำเนินการและเวกเตอร์สถานะในภาพแบบชเรอดิงเงอร์ 

ฮามิลโทเนียนในภาพแบบอันตรกิริยาถูกแยกออกเป็น 2 เทอม ดังนี้

 + H_{1,\text{S}} |cellpadding=6|border colour=#0073CF|bgcolor=#F9FFF7}}

เมื่อ *H*0,s เป็นฮามิลโทเนียนของระบบที่ไม่ถูกรบกวน (ไม่มีอันตรกิริยา) และ *H*1,s เป็นฮามิลโทเนียนของระบบที่ถูกรบกวน (มีอันตรกิริยา)

### เวกเตอร์สถานะ (state vector)
นิยามของเวกเตอร์สถานะในภาพแบบอันตรกิริยาเขียนได้ ดังนี้

:  | \psi_\text{I}(t) \rangle = e^{i H_{0,\text{S}} t / \hbar} | \psi_\text{S}(t) \rangle 

เมื่อ |*ψ*S(*t*)〉คือเวกเตอร์สถานะในภาพแบบชเรอดิงเงอร์

### ตัวดำเนินการ (operators)
นิยามของตัวดำเนินการในภาพแบบอันตรกิริยาเขียนได้ ดังนี้

: A_\text{I}(t) = e^{i H_{0,\text{S}} t / \hbar} A_\text{S}(t) e^{-i H_{0,\text{S}} t / \hbar}

โดยปกติแล้ว *A*S(*t*) จะไม่ขึ้นกับ  และสามารถเขียนได้ในรูป *A*S แต่จะขึ้นกับ  เมื่อตัวดำเนินการ "ขึ้นกับเวลาอย่างชัดแจ้ง (explicit time dependent)" 

#### ตัวดำเนินการ ฮามิลโทเนียน (Hamiltonian operator)
สำหรับตัวดำเนินการฮามิลโทเนียนที่ไม่ถูกรบกวนที่ไม่ขึ้นกับเวลา *H*0 ในภาพแบบอันตรกิริยาเขียนได้ในลักษณะเดียวกับฮามิลโทเนียนในภาพแบบชเรอดิงเงอร์ 

: H_{0,\text{I}}(t) = e^{i H_{0,\text{S}} t / \hbar} H_{0,\text{S}} e^{-i H_{0,\text{S}} t / \hbar} = H_{0,\text{S}} 

สำหรับตัวดำเนินการฮามิลโทเนียนที่ถูกรบกวน  *H*1  ในภาพแบบอันตรกิริยาเขียนได้ ดังนี้

: H_{1,\text{I}}(t) = e^{i H_{0,\text{S}} t / \hbar} H_{1,\text{S}} e^{-i H_{0,\text{S}} t / \hbar} 

เมื่อฮามิลโทเนียนที่ถูกรบกวนกลายเป็นฮามิลโทเนียนที่ขึ้นกับเวลา เว้นเสียแต่ว่า  [*H*1,S, *H*0,S] = 0

### วิวัฒนาการเชิงเวลา (Time-evolution)

#### วิวัฒนาการเชิงเวลาของสถานะ (Time-evolution of states)
การแปลงสมการชเรอดิงเงอร์ในภาพแบบอันตรกิริยาได้

:  i \hbar \frac{d}{dt} |\psi_\text{I}(t)\rang = H_{1,\text{I}}(t) |\psi_\text{I}(t)\rang 

#### วิวัฒนาการเชิงเวลาของตัวดำเนินการ (Time-evolution of operators)

ถ้าตัวดำเนินการ *A*S ไม่ขึ้นกับเวลา จะสอดคล้องกับวิวัฒนาการเชิงเวลา *A*I(*t*) ได้

:  i\hbar\frac{d}{dt}A_\text{I}(t) = [A_\text{I}(t),H_{0,\text{S}}] 

ในภาพแบบอันตรกิริยา ตัวดำเนินการขึ้นกับเวลาเช่นเดียวกับในภาพแบบไฮเซนเบอร์ก มีฮามิลโทเนียนเป็น 

## ตารางเปรียบเทียบสถานะเคตและข้อมูลสังเกตได้ในภาพแบบต่างๆ
สำหรับฮามิลโทเนียนที่ไม่ขึ้นกับเวลา *H<sub>S</sub>* 




### อ้างอิง
ซิลเวีย แพลธ

**ซิลเวีย แพลธ** (, 27 ตุลาคม ค.ศ. 1932 – 11 กุมภาพันธ์ ค.ศ. 1963) เป็นกวีและนักเขียนชาวอเมริกัน เกิดที่เมืองบอสตัน รัฐแมสซาชูเซตส์ เป็นบุตรของออตโตกับออเรเลีย (นามสกุลเดิม โชเบอร์) แพลธ ซิลเวียมีน้องชายหนึ่งคนชื่อ วอร์เรน (เกิด ค.ศ. 1935) ต่อมาครอบครัวของซิลเวียย้ายไปอยู่ที่เมืองวินธรอป ที่ซึ่งซิลเวียในวัย 8 ปีได้ตีพิมพ์บทกวีแรกในหนังสือพิมพ์บอสตันเฮรัลด์

ในปี ค.ศ. 1950 ซิลเวียเข้าเรียนที่วิทยาลัยสมิธและเริ่มป่วยเป็นโรคซึมเศร้า เธอกลับไปเรียนหลังได้รับการรักษาทางจิตเวชด้วยไฟฟ้าและอินซูลิน ห้าปีต่อมาซิลเวียเรียนจบด้วยเกียรตินิยมและได้รับทุนฟูลไบรต์เพื่อเรียนต่อที่วิทยาลัยนิวน์แฮมในอังกฤษ ในปี ค.ศ. 1956 ซิลเวียแต่งงานกับเท็ด ฮิวส์ กวีชาวอังกฤษผู้ซึ่งต่อมาดำรงตำแหน่งกวีแห่งสหราชอาณาจักร (Poet Laureate of the United Kingdom) ทั้งสองย้ายกลับไปสหรัฐในปีต่อมา โดยเธอทำงานที่ฝ่ายแผนกต้อนรับของโรงพยาบาลแมสซาชูเซตส์และใช้เวลาช่วงเย็นหารือเรื่องการเขียนกับรอเบิร์ต โลเอลล์, แอนน์ เซ็กซ์ตันและจอร์จ สตาร์บัก

ในปี ค.ศ. 1959 ซิลเวียและเท็ดย้ายไปอยู่ที่ลอนดอน ทั้งสองมีบุตรด้วยกันสองคนคือ ฟรีดา (เกิด ค.ศ. 1960) และนิโคลาส (เกิด ค.ศ. 1962) ต่อมาทั้งสองแยกกันอยู่หลังซิลเวียพบว่าเท็ดมีความสัมพันธ์กับแอสเซีย วีวิล ช่วงเวลานี้เป็นช่วงที่ซิลเวียกลับมาป่วยเป็นโรคซึมเศร้าอีกครั้งและพยายามจะฆ่าตัวตายหลายหน จนกระทั่งในปี ค.ศ. 1963 พยาบาลผู้ดูแลซิลเวียและบุตรพบเธอเสียชีวิตอยู่ในห้องครัว หลังซิลเวียเสียชีวิต ฮิวส์ถูกกระแสสังคมกล่าวหาว่าเป็นต้นเหตุและยิ่งถูกกลุ่มคตินิยมสิทธิสตรีประณามอย่างหนักเมื่อแอสเซีย คู่รักของฮิวส์ฆ่าตัวตายเช่นเดียวกับซิลเวียในอีก 6 ปีต่อมา

ซิลเวียมีผลงานที่เป็นที่รู้จักคือ *[[ในกรงแก้ว]]* (*The Bell Jar*) นิยายกึ่งอัตชีวประวัติที่มีเนื้อหาเกี่ยวกับหญิงสาวผู้ประสบกับโรคซึมเศร้า นอกจากนี้ซิลเวียยังเป็นกวีในกลุ่มกวีนิพนธ์สารภาพ (Confessional poetry) อันเป็นกลุ่มกวีช่วงทศวรรษที่ 1950 ในสหรัฐ ซึ่งนิยมนำเสนอประสบการณ์และความเจ็บปวดทางจิตใจผ่านบทกวี ในปี ค.ศ. 1982 ซิลเวียได้รับรางวัลพูลิตเซอร์จากผลงานกวีนิพนธ์รวมเล่ม และเป็นบุคคลแรกที่ได้รับรางวัลนี้หลังเสียชีวิต

## อ้างอิง

## แหล่งข้อมูลอื่น
* 
* 
* 

หมวดหมู่:กวีชาวอเมริกัน
หมวดหมู่:นักเขียนนวนิยายชาวอเมริกัน
หมวดหมู่:นักเขียนเรื่องสั้นชาวอเมริกัน
หมวดหมู่:บุคคลจากบอสตัน
หมวดหมู่:ผู้ฆ่าตัวตาย
รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม

**รายนามรัฐมนตรีว่าการ[[กระทรวงการอุดมศึกษา วิทยาศาสตร์ วิจัยและนวัตกรรม]]**

## รายนามผู้ดำรงตำแหน่ง

## อดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมที่ยังมีชีวิตอยู่
ปัจจุบันมีรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมที่ยังมีชีวิตอยู่ 6 คน ได้แก่

## ดูเพิ่ม
*กระทรวงการอุดมศึกษา วิทยาศาสตร์ วิจัยและนวัตกรรม

## อ้างอิง

## แหล่งข้อมูลอื่น
*เว็บไซต์อย่างเป็นทางการ

อุดมศึกษา วิทยาศาสตร์ วิจัยและนวัตกรรม
*
หมวดหมู่:กระทรวงการอุดมศึกษา วิทยาศาสตร์ วิจัยและนวัตกรรม
ทูเซ็ตไวโอลิน

**ทูเซ็ตไวโอลิน** () เป็นยูทูบเบอร์ดูโอ้ชาวออสเตรเลีย ประกอบด้วย**เบรต หยาง** () และ**เอ็ดดี้ เฉิน** () ผู้มี perfect pitch รวมกลุ่มกันในปี  พวกเขาเป็นที่รู้จักจากการทำช่องยูทูบแนวตลกเกี่ยวกับไวโอลิน,นักดนตรี ซึ่งในเมษายน 2019 มียอดผู้ติดตามรวม 1.2 ล้านคนและยอดการดูมากกว่า 180 ล้านครั้ง ในเดือนมิถุนายนปี 2022 มีผู้ติดตาม 3.51ล้านคน ที่ผ่านมาพวกเขาได้จัด world tour 2 ครั้ง ในปี 2017 และปี 2021 ที่ผ่านมา ในปัจจุบันพวกเขาได้ยุติบทบาทของยูทูบเบอร์ในฐานะ ทูเซ็ตไวโอลิน แล้ว ในปัจจุบันพวกเขาใช้ชื่อ B2TSM แทน
## ลูกเล่นและธีม
ใน 2017 ทูเซ็ตไวโอลินได้สร้างตัวละคร "หลิงหลิง" () ซึ่งเป็นนักไวโอลินที่เก่งมากและฝึกซ้อม "40 ชั่วโมงต่อวัน" พวกเขาได้สร้างขึ้นหลังจากวิดีโอหนึ่งที่เล่นเป็นแม่ที่เปรียบเทียบลูกตัวเองกับลูกของเพื่อน หลังจากนั้นมาหลิงหลิงก็ได้เป็นเอกลักษณ์ของทูเซ็ตไวโอลิน ใน 2018 ทูเซ็ตไวโอลินได้สร้างซีรีส์หลิงหลิงเวิร์กเอาต์ () ซึ่งจะเป็นการสุ่มเพลงและการเล่นแบบแปลกประหลาดเช่นเล่นในความเร็วสองเท่า เล่นไวโอลินแบบคว่ำ เล่นแบบกลับข้างเป็นต้น และทำตามที่สุ่มได้ นอกจากนั้นยังมีนักไวโอลินที่มีชื่อเสียงอีกหลายคนเข้าร่วมซีรีส์นี้ด้วย 

และพวกเขายังมีคำพูดติดปากตลกๆอีกมากมาย เช่น

“ if you can play it slowly, you can play it quickly.” จากคลิป world’s fastest violin player #2

“ geniuses are born, not created. ” จากคลิป world’s fastest violin player#1

ในเดือนมิถุนายน 2018 เขาได้สร้างเรดดิต "r/lingling40hrs" ซึ่งเป็นเรดดิตที่ให้โพสต์มีมเกี่ยวกับเพลงคลาสสิกแล้วทำวิดิโอเกี่ยวกับการแสดงความคิดเห็นและโต้ตอบในแต่ละโพสต์ซึ่งมีต้นแบบมาจากซีรีส์ LWIAY (ย่อมาจาก Last Week I Ask You, สัปดาห์ที่แล้วบอกว่าให้...) ของพิวดี้พาย ในเมษายน 2019 มีผู้ติดตามมากกว่าในเรดดิตสามหมื่นคน

ในกรกฎาคม 2018 ได้ทำวิดีโอหลายวิดีโอที่เล่นเพลงคลาสสิกโดยใช้ไก่ยาง ในสิงหาคม 2018 ทูเซ็ตไวโอลินได้ทำวิดีโอ "1% Violin Skills, 99% Editing Skills" (ฝีมือไวโอลิน 1%, ฝีมือตัดต่อ 99%) ซึ่งเบรตจะเล่นเพลงยากแต่เล่นไม่ได้ เอ็ดดี้เลยให้เล่นโน้ตทั้งหมดและตัวต่อโดยใช้เสียงที่ได้เป็นเพลงจริง ๆ หลังจากนั้นก็ได้ทำวิดีโอคล้าย ๆ กันอีกหลายวิดีโอแต่เป็นเครื่องดนตรีอื่น ๆ

ทูเซ็ตไวโอลินได้เล่นมุกวิโอลาจำนวนมาก ซึ่งสร้างความไม่พอใจกับคนดูบางส่วน แต่อย่างไรก็ตามเบรตสามารถเล่นวิโอลาได้ในวิดิโอที่เอ็ดดี้ซื้อวิโอลาให้ในวันเกิดซึ่งทำเพื่อเป็นมุขตลกเท่านั้น

## อ้างอิง

หมวดหมู่:บุคคลจากวงซิดนีย์ซิมโฟนีออร์เคสตรา
หมวดหมู่:ยูทูบเบอร์ชาวออสเตรเลีย
รายพระนามและชื่อผู้ได้รับพระราชทานเหรียญรัตนาภรณ์

**เหรียญรัตนาภรณ์** เป็นเหรียญราชอิสริยาภรณ์อันเป็นบำเน็จในพระองค์พระมหากษัตริย์ สถาปนาขึ้นเมื่อ พ.ศ. 2412 โดยพระบาทสมเด็จพระจุลจอมเกล้าเจ้าอยู่หัว สำหรับพระราชทานผู้ที่ทำความดีความชอบทั้งฝ่ายหน้าและฝ่ายใน ทั้งส่วนราชการและส่วนพระองค์ เดิมชื่อ เหรียญรจนาภรณ์ และเปลี่ยนชื่อเป็นเหรียญรัตนาภรณ์ ในปี พ.ศ. 2416 มีทั้งหมด 5 ลำดับชั้น ซึ่งพระมหากษัตริย์จะทรงพระกรุณาโปรดเกล้าโปรดกระหม่อมให้จัดสร้างขึ้นเป็นเหรียญราชอิสริยาภรณ์ประจำรัชกาล โดยมีรายพระนามและรายนาม เช่น

## เหรียญรัตนาภรณ์ รัชกาลที่ 4

## เหรียญรัตนาภรณ์ รัชกาลที่ 5
### เหรียญรัตนาภรณ์ จ.ป.ร. 1

### เหรียญรัตนาภรณ์ จ.ป.ร. 2

### เหรียญรัตนาภรณ์ จ.ป.ร. 3

### เหรียญรัตนาภรณ์ จ.ป.ร. 4

### เหรียญรัตนาภรณ์ จ.ป.ร. 5

## เหรียญรัตนาภรณ์ รัชกาลที่ 6
  ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่

### เหรียญรัตนาภรณ์ ว.ป.ร. 1

### เหรียญรัตนาภรณ์ ว.ป.ร. 2

### เหรียญรัตนาภรณ์ ว.ป.ร. 3

### เหรียญรัตนาภรณ์ ว.ป.ร. 4

### เหรียญรัตนาภรณ์ ว.ป.ร. 4

## เหรียญรัตนาภรณ์ รัชกาลที่ 7

### เหรียญรัตนาภรณ์ ป.ป.ร. ชั้นที่ 1

## เหรียญรัตนาภรณ์ รัชกาลที่ 8

## เหรียญรัตนาภรณ์ รัชกาลที่ 9
  ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่

### เหรียญรัตนาภรณ์ ภ.ป.ร. 1

### เหรียญรัตนาภรณ์ ภ.ป.ร. 2

### เหรียญรัตนาภรณ์ ภ.ป.ร. 3

### เหรียญรัตนาภรณ์ ภ.ป.ร. 4
***ท่านผู้หญิงฉัตรสุดา วงศ์ทองศรี** นามเดิม: หม่อมเจ้าฉัตรสุดา ฉัตรชัย
***หม่อมเจ้ากิติเดชขจร ศุขสวัสดิ์**

### เหรียญรัตนาภรณ์ ภ.ป.ร. 5

## เหรียญรัตนาภรณ์ รัชกาลที่ 10

 ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่ ผู้ได้รับถวายหรือรับพระราชทานที่ถูกเรียกคืน

### เหรียญรัตนาภรณ์ รัชกาลปัจจุบัน ชั้นที่ 1

### เหรียญรัตนาภรณ์ รัชกาลปัจจุบัน ชั้นที่ 2

### เหรียญรัตนาภรณ์ รัชกาลปัจจุบัน ชั้นที่ 3

### เหรียญรัตนาภรณ์ รัชกาลปัจจุบัน ชั้นที่ 4

### เหรียญรัตนาภรณ์ รัชกาลปัจจุบัน ชั้นที่ 5
พระราชทานเหรียญรัตนาภรณ์ ชั้นที่ 5 จำนวน 112 คน

## หน่วยทหารที่ได้รับพระราชทานเหรียญรัตนาภรณ์
* 12 มกราคม พ.ศ. 2481  - เหรียญรัตนาภรณ์ รัชกาลที่ 8 ชั้นที่ 1
** กองพันทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
** กองพันทหารราบที่ 9 ทหารรักษาวัง ในพระบาทสมเด็จพระมงกุฎเกล้าเจ้าอยู่หัว
* 11 พฤศจิกายน พ.ศ. 2496 - เหรียญรัตนาภรณ์ รัชกาลที่ 9 ชั้นที่ 1 แก่กองพันในสังกัดกรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
** กองพันที่ 1 กรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
** กองพันที่ 2 กรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
** กองพันที่ 3 กรมทหารราบที่ 1 มหาดเล็กรักษาพระองค์ ในพระบาทสมเด็จพระมงกุฎเกล้าเจ้าอยู่หัว
** กองพันที่ 4  กรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
* 23 เมษายน พ.ศ. 2524 - เหรียญรัตนาภรณ์ รัชกาลที่ 9 ชั้นที่ 1
** กองทัพเรือ
** กองทัพอากาศ
** กองทัพภาคที่ 2
** กรมทหารราบที่ 11 รักษาพระองค์
** กรมทหารราบที่ 21 รักษาพระองค์ ในสมเด็จพระนางเจ้าสิริกิติ์ พระบรมราชินีนาถ
** กองพันมหาดเล็กรักษาพระองค์ กรมทหารราบที่ 1 มหาดเล็กรักษาพระองค์
** กองพันทหารม้าที่ 14
** กองพันที่ 4 กรมทหารปืนใหญ่ต่อสู้อากาศยานที่ 2
** ศูนย์สงครามพิเศษ

## อ้างอิง

หมวดหมู่:เหรียญราชอิสริยาภรณ์ไทย
หมวดหมู่:รายชื่อผู้ได้รับรางวัลในประเทศไทย
เจ้าชายคิริล เจ้าชายแห่งพาร์ลาฟ

**เจ้าชายคิริลแห่งบัลแกเรีย, เจ้าชายแห่งพาร์ลาฟ** (Kyril Heinrich Franz Ludwig Anton Karl Philipp; 17 พฤศจิกายน ค.ศ. 1895 – 1 กุมภาพันธ์ ค.ศ. 1945) เป็นพระราชโอรสองค์ที่สองของพระเจ้าซาร์เฟอร์ดินานด์ที่ 1 แห่งบัลแกเรีย และพระมเหสีองค์แรกของพระองค์ เจ้าหญิงมารี หลุยส์แห่งบูร์บง-ปาร์มา พระองค์ทรงเป็นพระอนุชาของพระเจ้าซาร์บอริสที่ 3 แห่งบัลแกเรียและเจ้าชายผู้สำเร็จราชการแห่งบัลแกเรีย ตั้งแต่ปี ค.ศ. 1943 ถึง 1944

## พระราชประวัติ
พระองค์ทรงประสูติ เมื่อวันที่ 17 พฤศจิกายน ค.ศ. 1895 ในเมืองโซเฟีย ทรงเป็นพระราชโอรสองค์ที่สองของพระเจ้าซาร์เฟอร์ดินานด์ที่ 1 แห่งบัลแกเรีย และพระมเหสีองค์แรกของพระองค์ เจ้าหญิงมารี หลุยส์แห่งเบอร์เบิ้น-ปาร์มา

ในเดือนกันยายน ค.ศ. 1936 เจ้าชายคิริลทรงเข้าร่วมกับสมเด็จพระเจ้าเอ็ดเวิร์ดที่ 8 ในการประทับพระที่นั่งรถไฟไปปราศรัยกับประชาชนในไอซ์แลนด์ ได้ทรงประกาศการสวรรคตของพระเชษฐาของพระองค์, พระเจ้าซาร์บอริส เมื่อวันที่ 28 สิงหาคม ค.ศ. 1943 เจ้าชายคิริลได้รับการแต่งตั้งให้เป็นประธานคณะผู้สำเร็จราชการแทนพระองค์จากรัฐสภา เพื่อทำหน้าที่เป็นประมุขแห่งรัฐ จนกระทั่งพระราชโอรสของพระเจ้าซาร์,  พระเจ้าซาร์ซีเมออนที่ 2 แห่งบัลแกเรีย ซึ่งมีพระชนมายุ 18 พรรษา

เจ้าชายคิริล, กับซารินาผู้เป็นม่าย โจวันนาแห่งซาวอย พระธิดาของกษัติรย์อิตาลี ได้นำพระศพของรัฐสำหรับพระเชษฐา พระเจ้าซาร์บอริสที่ 3 เมื่อวันที่ 5 กันยายน ค.ศ. 1943 ที่อาสนวิหารอเล็กซานเดอร์ เนฟสกี หลังจากนั้นได้เดินทางข้ามเมืองไปยังสถานีรถไฟหลักที่ขบวนรถไฟซึ่งได้รอคอยอยู่เพื่อที่จะนำพระศพไปยังพระอารามริลาในภูเขา หลังจากนั้นรัฐบาลทั้งสามชุดที่ได้เข้ามาอย่างต่อเนื่องได้พยายามที่จะทำให้พวกเขาหลุดพ้นจากข้อตกลงของบัลแกเรียกับเยอรมนี ที่เด่นชัดคือได้อนุญาตให้ใช้รถไฟไปยังกรีซและทหารเยอรมันได้ประจำการอยู่ที่นั้นเพื่อป้องกัน คณะผู้แทนบัลแกเรียได้เดินทางไปยังกรุงไคโรในความพยายามที่จะเจราจากับสหรัฐอเมริกาและบริเตนใหญ่ แต่ล้มเหลว หลังได้ถูกปฏิเสธที่จะพบพวกเขาโดยปราศจากการมีส่วนร่วมของสหภาพโซเวียต 

แม้ว่าเมืองโซเฟียได้มีความสัมพันธ์ทางการทูตอย่างต่อเนืองกับสหภาพโซเวียต เมื่อวันที่ 5 กันยายน ค.ศ. 1944 โซเวียตได้ประกาศสงครามกับบัลแกเรีย และเมื่อวันที่ 8 กันยายน กองทัพโซเวียตได้ก้าวข้ามเขตแดนโรมาเนียและแม่น้ำดานูบ แนวร่วมปิตุภูมิ, ที่เป็นพันธมิตรกับพรรคคอมมิวนิสต์ ปีกซ้ายของสหภาพชาวนา กลุ่ม Zveno และนักการเมืองที่นิยมโซเวียตจำนวนเล็กน้อยที่ได้เดินทางกลับมาจากการถูกเนรเทศในสหภาพโซเวียต ได้ก่อการกบฏโดยคอยให้การสนับสนุนแก่ทหารโซเวียตในวันที่ 9 กันยายน และยึดอำนาจ 

คืนวันที่ 1 กุมภาพันธ์ ค.ศ. 1945 เจ้าชายคิริลพร้อมกับอดีตนายกรัฐมนตรีและศาสตราจารย์ผู้สำเร็จราชการแทนพระองค์ บ็อกดาน ฟิลอฟ**,** นายพล นิโคลา มิคฮอฟ และเหล่าอดีตรัฐมนตรีของคณะรัฐมนตรี ที่ปรึกษาราชการ และสารวัตรทหาร 67 นาย ได้ถูกประหารชีวิต คำตัดสินโทษประหารชีวิตของพวกเขาได้ถูกประกาศเมื่อวันก่อนโดย"ศาลประชาชน"

## เกียรติยศและอาร์ม
;เครื่องราชอิสรยาภรณ์
* : Order of Saints Cyril and Methodius, Knight
* : Order of the Black Eagle, Knight
* : Order of St. Hubert, Knight
* : Order of the Annunciation, Knight, 1930

;อาร์ม

## อ้างอิง

หมวดหมู่:เจ้าชายบัลแกเรีย
หมวดหมู่:ราชวงศ์ซัคเซิน-โคบวร์คและโกทา (บัลแกเรีย)
บ
หมวดหมู่:ผู้ถูกประหารชีวิต
หมวดหมู่:พระเจ้าซาร์เฟอร์ดินานด์ที่ 1 แห่งบัลแกเรีย
นอร์ทไฮม์

**นอร์ทไฮม์** (, ; ) เป็นเมืองในรัฐนีเดอร์ซัคเซิน ประเทศเยอรมนี ตั้งอยู่ทางใต้จากนครฮันโนเฟอร์ไปราว 100 กิโลเมตร กินพื้นที่ 145 ตารางกิโลเมตร มีประชากรราว 30,000 คน ถือเป็นเมืองใหญ่อันดับสองในภาคใต้ของรัฐนีเดอร์ซัคเซินรองจากไอน์เบ็ค 

นอร์ทไฮม์ปรากฏครั้งแรกในเอกสาร ค.ศ. 800 และได้รับรองฐานะเป็นเมืองชนบทใน ค.ศ. 1252 นอร์ทไฮม์เป็นเมืองในสันนิบาตฮันเซอระหว่างค.ศ. 1384 ถึง 1554 ต่อมาเมืองนี้เป็นส่วนหนึ่งของราชอาณาจักรฮันโนเฟอร์ 

## อ้างอิง

## แหล่งข้อมูลอื่น

* 
*
พูลภัทร อัตถปัญญาพล

**พูลภัทร อัตถปัญญาพล** (เกิด 23 พฤศจิกายน พ.ศ. 2531)  เป็นนักแสดงชาวไทย สังกัดในสถานีโทรทัศน์สีกองทัพบกช่อง 7

## ประวัติ
พูลภัทร เกิดที่จังหวัดเชียงใหม่ บิดาและมารดาเป็นชาวจังหวัดเชียงใหม่ เชื้อสายไทยและสัญชาติไทย นับถือศาสนาพุทธ พลมีพี่สาว 1 คน ชื่อ ศิริกุล อัตถปัญญาพล เป็นผู้ประกาศข่าวสังกัด ช่อง 7HD แต่ลาออกในปี พ.ศ. 2566 เพราะมีบุตรหลาน

## การศึกษา
* มัธยมศึกษา : โรงเรียนยุพราชวิทยาลัย จังหวัดเชียงใหม่
* ปริญญาโท : วิทยาลัยนิเทศศาสตร์ มหาวิทยาลัยรังสิต เอกโฆษณา

## การทำงาน
เขาเริ่มเข้าสู่วงการบันเทิงด้วยการลงนามสัญญาเป็นนักแสดงสังกัดสถานีโทรทัศน์สีกองทัพบกช่อง 7ในปี 2551 มีผลงานละครสร้างชื่อจากละครเรื่อง ศิลามณี, ดอกบัวขาว และ วงเวียนหัวใจ เป็นต้นภายหลังเขามีผลงานละครอีกมากมายและรับงานละครเรื่อยมา ภายหลังส่วนมากเขาจะรับบทร้ายและบทดีแตกต่างกันไปเพื่อเป็นบทบาทตัวละครสร้างสีสันและความบันเทิงเพื่อแฟนละครหลาย ๆ ท่านเขาเป็นนักแสดงมีคุณภาพและสามารถเล่นได้ทุกบทบาทเขาคือ พล พูลภัทร อัตถปัญญาพลนักแสดงสังกัด สถานีโทรทัศน์สีกองทัพบกช่อง 7 ในปัจจุบัน

## ชีวิตส่วนตัว
ปัจจุบันเขาได้เข้าสู่พิธีวิวาห์มงคลสมรสกับแอล ทัศนวรรณ ศรีวิจิตร ซึ่งเป็นน้องสาวของ เอ ศุภชัย ศรีวิจิตร ผู้จัดการส่วนตัวของเขานั่นเองโดยได้มีพิธีการเข้าสู่พิธีวิวาห์มงคลสมรสจัดขึ้นเมื่อวันเสาร์ ที่ 24 พฤศจิกายน พ.ศ. 2555 ณ จังหวัดนครศรีธรรมราช หลังจากที่เขาคบหาดูใจกันมานานถึงระยะเวลาประมาณ 4 ปี และเขามีบุตรชาย 1 คน ชื่อว่า กช อัตถปัญญาพล ชื่อเล่น น้องเลโอเขาเป็นหลานแก้วตาดวงใจของเอ ศุภชัย ศรีวิจิตร อีกด้วย และบุตรสาว 1 คนชื่อว่า น้องเลน่า

* กช อัตถปัญญาพล ชื่อเล่น เลโอ เกิดเมื่อวันที่ 19 มิถุนายน 2559
* เลน่า อัตถปัญญาพล ชื่อเล่น เลน่า เกิดเมื่อวันที่ 20 กรกฎาคม 2564

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

### ภาพยนตร์
*ปอบดิ๊บดิบ

## ละครสั้น
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

## รางวัล
* คมชัดลึก อวอร์ด ครั้งที่ 16 นักแสดงสมทบชายยอดเยี่ยม ประเภทละครโทรทัศน์ จากละคร *[[สองนรี]]* (2562) 
* ตรีเทพทองคำ ครั้งที่ 1 ปี 2565 นักแสดงสมทบชายยอดเยี่ยมประเภทละครโรแมนติคดราม่า จากละคร แม่เบี้ย

## อ้างอิง

## แหล่งข้อมูลอื่น
* 
* 

หมวดหมู่:นักแสดงชายชาวไทย
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงจากจังหวัดเชียงใหม่
หมวดหมู่:นักแสดงสังกัดช่อง 7
บุฏรุส บุฏรุส-ฆอลี

**บุฏรุส บุฏรุส-ฆอลี** (, ) เป็นนักการเมืองและนักการทูตชาวอียิปต์ ดำรงตำแหน่งเลขาธิการสหประชาชาติคนที่ 6 ระหว่างเดือนมกราคม ค.ศ. 1992 ถึงธันวาคม ค.ศ. 1996 ในระหว่างการดำรงตำแหน่งเลขาธิการสหประชาชาติ เขาต้องรับมือกับปัญหาทั่วโลก อาทิการลุกฮือในประเทศยูโกสลาเวีย, การฆ่าล้างเผ่าพันธุ์รวันดา

บุฏรุส-ฆอลีเกิดในกรุงไคโรในครอบครัวคริสเตียน บิดาของเขาเป็นบุตรของนายกรัฐมนตรีบุฏรุส ฆอลี ซึ่งถูกลอบสังหารในปีค.ศ. 1910 เขาจบการศึกษาจากมหาวิทยาลัยไคโรในปีค.ศ. 1946 และจบการศึกษาระดับปริญญาเอกสาขานิติศาสตร์ระหว่างประเทศจากมหาวิทยาลัยปารีสในปีค.ศ. 1949 สำเร็จการศึกษาความสัมพันธ์ระหว่างประเทศจากสถาบันการเมืองศึกษากรุงปารีสในปีเดียวกัน ต่อมาเขาได้เข้าทำงานเป็นอาจารย์วิชากฎหมายและความสัมพันธ์ระหว่างประเทศที่มหาวิทยาลัยไคโร

## อ้างอิง

หมวดหมู่:เลขาธิการสหประชาชาติ
หมวดหมู่:เลขาธิการองค์การระหว่างประเทศของกลุ่มประเทศที่ใช้ภาษาฝรั่งเศส
หมวดหมู่:บุคคลจากไคโร
หมวดหมู่:ศิษย์เก่ามหาวิทยาลัยไคโร
หมวดหมู่:ศิษย์เก่าจากมหาวิทยาลัยปารีส
ชนก จันทาทอง

**ชนก จันทาทอง**  (เกิด 22 พฤศจิกายน พ.ศ. 2519)  เป็นนักการเมืองชาวไทย อดีตสมาชิกสภาผู้แทนราษฎรจังหวัดหนองคาย สังกัดพรรคเพื่อไทย และอดีตรองนายกเทศบาลเมืองโพนพิสัย

## ประวัติ
ชนก เกิดเมื่อวันที่ 22 พฤศจิกายน พ.ศ. 2519 ที่บ้านจอมทอง อำเภอโพนพิสัย จังหวัดหนองคาย เป็นบุตรประสิทธิ์ จันทาทอง อดีตสมาชิกสภาผู้แทนราษฎรจังหวัดหนองคาย 5 สมัย และชมภู จันทาทอง อดีตสมาชิกสภาผู้แทนราษฎรจังหวัดหนองคาย 2 สมัย

สำเร็จการศึกษาระดับปริญญาตรี จากมหาวิทยาลัยหอการค้าไทย และสำเร็จการศึกษาระดับปริญญาโท จากสถาบันบัณฑิตพัฒนบริหารศาสตร์

## การทำงาน
หลังจากจบการศึกษาในระดับปริญญาตรี เธอเริ่มทำงานด้วยการเป็นกรรมการผู้จัดการ ที่ บริษัท ประสิทธิ์โชคทรานสปอร์ต จำกัด ซึ่งทำเกี่ยวกับรถบริการวิ่งข้ามระหว่างสะพานมิตรภาพไทย-ลาว ตั้งแต่ปี 2542 - 2558 รวมถึงการเป็นเจ้าของกิจการบริษัท ธุรกิจบริการ 1994 จำกัด B.S.TOUR ซึ่งบริษัทนำเที่ยว ตั้งแต่ปี 2542 มาจนถึงปัจจุบัน

## งานการเมือง
ชนก จันทาทอง เคยดำรงตำแหน่งรองนายกเทศบาลตำบลโพนพิสัย ก่อนที่จะลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2562 และได้รับเลือกตั้งอีกครั้งใน พ.ศ. 2566 สังกัดพรรคเพื่อไทย 

ชนก จันทาทอง มีบทบาทในการอภิปรายไม่ไว้วางใจ ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กรณีประพฤติผิดจริยธรรม ขัดต่อศีลธรรมอันดี

### สมาชิกสภาผู้แทนราษฎร
ชนก จันทาทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดหนองคาย สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดหนองคาย สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดหนองคาย
หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดหนองคาย
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ท.ม.
เจ้าชายกุสตาฟ เจ้าชายแห่งวาซา

เจ้าชายกุสตาฟ เจ้าชายแห่งวาซา () ประสูติ เมื่อวันที่ 9 พฤศจิกายน ค.ศ. 1799 เป็นพระราชโอรสพระองค์ใหญ่ใน พระเจ้ากุสตาฟที่ 4 อดอล์ฟแห่งสวีเดน และ เฟรเดอริกาแห่งบาเดิน พระองค์ทรงดำรงพระอิสริยยศ ** มกุฎราชกุมารแห่งสวีเดน เจ้าชายแห่งวาซา เคานต์แห่งอิตเตนเบิร์ก** พระองค์มิได้รับการสถาปนาเป็นพระเจ้าแผ่นดินแห่งสวีเดนต่อจากพระราชบิดา เนื่องจากเกิดรัฐประหารเมื่อปี ค.ศ. 1809 พระองค์สามารถดำรงพระอิสริยยศดังกล่าว

## เษกสมรส
พระองค์ทรงเษกสมรสกับ เจ้าหญิงลูอีส เอมิลีแห่งบาเดิน เมื่อวันที่ 9 พฤศจิกายน 2373 และทรงหย่ากันในปี 2386 มีพระบุตรดังนี้
# เจ้าชายหลุยส์แห่งวาซา
#คาโรลาแห่งวาซา สมเด็จพระราชินีแห่งซัคเซิน
## อ้างอิง
*Charlottas, Hedvig Elisabeth (1939) [1807–1811]. af Klercker, Cecilia (ed.). Hedvig Elisabeth Charlottas dagbok [The diary of Hedvig Elizabeth Charlotte] (in Swedish). VIII 1807-1811. Translated by Cecilia af Klercker. Stockholm: P.A. Norstedt & Söners förlag. OCLC 14111333. (search for all versions on WorldCat)

หมวดหมู่:เจ้าชายสวีเดน
หมวดหมู่:บุคคลจากสต็อกโฮล์ม
หมวดหมู่:มกุฎราชกุมารแห่งสวีเดน
จังหวัดแอลโบร์ซ

**แอลโบร์ซ** () เป็นหนึ่งใน 31 จังหวัดของประเทศอิหร่าน ตั้งอยู่ห่างจากเตหะรานไปทางตะวันตกประมาณ 20 กิโลเมตร โดยมีเมืองหลักคือแคแรจ จังหวัดแอลโบร์ซก่อตั้งขึ้นเมื่อวันที่ 23 มิถุนายน ค.ศ. 2010 โดยได้รับการแยกออกจากจังหวัดเตหะราน จากการสำรวจสำมะโนประชากรปี ค.ศ. 2016 จังหวัดมีประชากร 2,712,400 คน

## อ้างอิง

## แหล่งข้อมูลอื่น

* Governor of Alborz website  

เตหะราน
เอเอฟซีแชมเปียนส์ลีก 2019 รอบแพ้คัดออก

การแข่งขัน **เอเอฟซีแชมเปียนส์ลีก 2019 รอบแพ้คัดออก** จะลงเล่นตั้งแต่วันที่ 17 มิถุนายน ถึง 24 พฤศจิกายน พ.ศ. 2562. 16 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีแชมเปียนส์ลีก 2019.

## ทีมที่ผ่านเข้ารอบ
แชมป์และรองแชมป์ของแต่ละกลุ่มจากแปดกลุ่มใน รอบแบ่งกลุ่ม ผ่านเข้าสู่รอบ 16 ทีมสุดท้าย. ทั้งโซนตะวันตก (กลุ่ม เอ–ดี) และโซนตะวันออก (กลุ่ม อี–เอช) จะมีแปดทีมที่ผ่านเข้ารอบ.

## รูปแบบการแข่งขัน

ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งมาถึงรอบชิงชนะเลิศ. โดยแต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถนำมาใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น (บทความที่ 11.3)..

## ตารางการแข่งขัน
ตารางการแข่งขันของแต่ละรอบจะมีดังนี้. แต่ละนัดในโซนตะวันตกจะลงเล่นในทุกวันจันทร์และทุกวันอังคาร, ในขณะที่แต่ละนัดในโซนตะวันออกจะลงเล่นในทุกวันอังคารและทุกวันพุธ.

## สายการแข่งขัน
สายการแข่งขันของรอบแพ้คัดออกเป็นไปตามกำหนดดังนี้:

{| class=wikitable
|-


สายการแข่งขันได้ตัดสินหลังเสร็จสิ้นการจับสลากรอบก่อนรองชนะเลิศ, ซึ่งได้จัดขึ้นหลังจบรอบ 16 ทีมสุดท้ายเสร็จสิ้น.



## รอบ 16 ทีมสุดท้าย
### สรุปผลการแข่งขัน

ในรอบ 16 ทีมสุดท้าย, ทีมที่ชนะเลิศของหนึ่งกลุ่มจะลงเล่นพบกับทีมรองชนะเลิศของอีกกลุ่มที่มาจากโซนเดียวกัน, กับแชมป์กลุ่มที่จะได้เป็นเจ้าบ้านในเลกที่สอง, และแมตช์การแข่งขันขึ้นอยู่กับผลการจับสลากรอบแบ่งกลุ่ม.

|+โซนตะวันตก

|+โซนตะวันออก



### โซนตะวันตก

*รวมผลสองนัด อัล-นัสเซอร์ ชนะ 4–3.*
----

*รวมผลสองนัด อัล-อิตติฮัด ชนะ 6–4.*
----

*รวมผลสองนัด อัล-ซาดด์ ชนะ 4–2.*
----

*รวมผลสองนัด อัล-ฮิลาล ชนะ 4–3.*

### โซนตะวันออก

*รวมผลสองนัด เสมอ 3–3. คาชิมะ แอนต์เลอส์ ชนะด้วยกฏประตูทีมเยือน.*
----

*รวมผลสองนัด เสมอ 4–4. กว่างโจว เอเวอร์แกรนด์ ชนะลูกโทษ 6–5.*
----

*รวมผลสองนัด อูราวะ เรด ไดมอนส์ ชนะ 4–2.*
----

*รวมผลสองนัด เสมอ 2–2. เซี่ยงไฮ้ เอสไอพีจี ชนะลูกโทษ 5–3.*

## รอบก่อนรองชนะเลิศ
### สรุปผลการแข่งขัน

การจับสลากสำหรับรอบก่อนรองชนะเลิศได้จัดขึ้นเมื่อวันที่ 2 กรกฎาคม พ.ศ. 2562 (ค.ศ. 2019). ในรอบก่อนรองชนะเลิศ, ทีมที่ชนะเลิศของหนึ่งกลุ่มจะลงเล่นพบกับทีมรองชนะเลิศของอีกกลุ่มที่มาจากโซนเดียวกัน, กับแชมป์กลุ่มที่จะได้เป็นเจ้าบ้านในเลกที่สอง, และแมตช์การแข่งขันขึ้นอยู่กับผลการจับสลาก, นอกเหนือจากทีมวางหรือระบบการป้องกันประเทศ.

|+โซนตะวันตก

|+โซนตะวันออก



### โซนตะวันตก

*รวมผลสองนัด อัล-ซาดด์ ชนะ 4–3.*
----

*รวมผลสองนัด อัล-ฮิลาล ชนะ 3–1.*

### โซนตะวันออก

*รวมผลสองนัด เสมอ 3–3. อูราวะ เรดไดมอนส์ ชนะด้วยกฏประตูทีมเยือน.*
----

*รวมผลสองนัด เสมอ 1–1. กว่างโจว เอเวอร์แกรนด์ ชนะด้วยกฏประตูทีมเยือน.*

## รอบรองชนะเลิศ
### สรุปผลการแข่งขัน


|+โซนตะวันตก

|+โซนตะวันออก



### โซนตะวันตก

*รวมผลสองนัด อัล-ฮิลาล ชนะ 6–5.*

### โซนตะวันออก

*รวมผลสองนัด อูราวะ เรดไดมอนส์ ชนะ 3–0.*

## รอบชิงชนะเลิศ


ในรอบชิงชนะเลิศ, ทีมผู้ชนะรอบรองชนะเลิศทั้งสองคู่จะลงเล่นพบกันเอง, ตามคำสั่งของเลก (เลกแรกเป็นเจ้าภาพโดยทีมที่มาจากโซนตะวันตก, เลกที่สองเป็นเจ้าภาพโดยทีมที่มาจากโซนตะวันออก) ย้อนกลับมาจากรอบชิงชนะเลิศของฤดูกาลที่ผ่านมา.

*รวมผลสองนัด อัล-ฮิลาล ชนะ 3–0.*

## หมายเหตุ

## อ้างอิง

## แหล่งข้อมูลอื่น
*AFC Champions League, the-AFC.com

*3
จูริ ทากาฮาชิ

**จูริ ทากาฮาชิ** (; เกิด 3 ตุลาคม ค.ศ. 1997) เป็นนักร้องชาวญี่ปุ่น ปัจจุบันเป็นสมาชิกของเกิร์ลกรุปเกาหลีใต้ ร็อกเก็ตพันช์ อีกทั้งเธอเป็นอดีตสมาชิกของเอเคบีโฟร์ตีเอต และกัปตันเอเคบีโฟร์ตีเอตทีมบี

เมื่อวันที่ 4 มีนาคม ค.ศ. 2019 ทากาฮาชิประกาศจบการศึกษาจากเอเคบีโฟร์ตีเอต เพื่อไปปฏิบัติงานที่เกาหลีใต้ ในรายงานเดียวกันระบุว่าเธอเซ็นสัญญากับอุลลิมเอนเตอร์เทนเมนต์ ค่ายเพลงจากเกาหลีใต้

## อาชีพ

## ผลงานเพลงฃ

## อ้างอิง

## แหล่งข้อมูลอื่น
* AKB48 Official Profile 

หมวดหมู่:ไอดอลญี่ปุ่น
หมวดหมู่:นักร้องป็อปหญิงญี่ปุ่น
หมวดหมู่:สมาชิกของเอเคบีโฟร์ตีเอต
หมวดหมู่:บุคคลจากจังหวัดอิบารากิ
หมวดหมู่:ผู้เข้าแข่งขันพรอดิวซ์โฟร์ตีเอต
หมวดหมู่:นักร้องเพลงภาษาเกาหลีชาวญี่ปุ่น
ทางหลวงแผ่นดินหมายเลข 1067

**ทางหลวงแผ่นดินหมายเลข 1067** (สายบางมูลนาก–โพธิ์ไทรงาม) เป็นทางหลวงแผ่นดินในจังหวัดพิจิตร พาดผ่านพื้นที่ 3 อำเภอของจังหวัดพิจิตร ได้แก่ อำเภอบางมูลนาก อำเภอโพทะเล และอำเภอบึงนาราง ระยะทางตลอดทั้งสาย 29.874 กิโลเมตร

## รายละเอียดของเส้นทาง
ทางหลวงแผ่นดินหมายเลข 1067 มีจุดเริ่มต้นสายทางบริเวณแยกตลาดบางมูลนาก โดยเชื่อมต่อจากทางหลวงแผ่นดินหมายเลข 1118 (สายเก่า) ตอนทางเลี่ยงเมืองบางมูลนาก โดยแนวเส้นทางมุ่งหน้าไปทางทิศตะวันตก ข้ามแม่น้ำน่านที่ กม. 0+450 ผ่านหน้าวัดบางมูลนาก หน้าโรงเรียนบางมูลนากภูมิวิทยาคม ผ่านสี่แยกบางมูลนากที่ กม. 0+900 โดยมีทางหลวงแผ่นดินหมายเลข 1374 (ตะพานหิน–บางมูลนาก) แยกออกไปทางทิศเหนือ ผ่านหน้าโรงพยาบาลบางมูลนาก จากนั้นจึงเข้าสู่เขตอำเภอโพทะเลที่ กม. 3+100 ผ่านบ้านท่าบัว ข้ามแม่น้ำพิจิตรที่ กม. 8+100 ผ่านหน้าศูนย์ราชการอำเภอโพทะเล สถานีตำรวจภูธรโพทะเล สำนักงานขนส่งจังหวัดพิจิตร สาขาโพทะเล ผ่านบ้านคลองตางาว ผ่านหน้าสำนักงานการไฟฟ้าส่วนภูมิภาค สาขาโพทะเล จากนั้นเข้าสู่เขตเทศบาลตำบลโพทะเล ข้ามแม่น้ำยมที่ กม. 15+000 จากนั้นจึงเข้าสู่เขตอำเภอบึงนารางที่ กม.26+050 และสิ้นสุดสายทางโดยบรรจบกับทางหลวงแผ่นดินหมายเลข 117 และทางหลวงแผ่นดินหมายเลข 1073 ที่ กม. 29+874 (สี่แยกโพธิ์ไทรงาม)

## การแบ่งตอนควบคุม
**ทางหลวงแผ่นดินหมายเลข 1067** แบ่งเขตการควบคุมออกเป็น 2 ตอน ได้แก่

## รายชื่อทางแยก

## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง 

1067
4-1067
หมวดหมู่:ถนนในจังหวัดพิจิตร
เจ้าหญิงลูอีส เอมิลีแห่งบาเดิน

เจ้าหญิงลูอีส เอมิลีแห่งบาเดิน () ประสูติ เมื่อวันที่ 5 มิถุนายน ค.ศ. 1811 เดิมทรงมีพระอิสริยยศคือ **เจ้าหญิงแห่งบาเดิน** ทรงเป็นพระธิดาใน แกรนด์ดยุกชาลส์แห่งบาเดิน กับ สเตฟานีแห่งโบอาร์แน พระราชมารดาของพระองค์นั้นเป็นพระราชธิดาบุญธรรมใน จักรพรรดินโปเลียนที่ 1 ทรงเป็นพระเชษฐภคินีใน เจ้าหญิงโยเซฟินแห่งบาเดิน ทรงเป็นพระมาตุจฉา (ป้าฝ่ายแม่) ใน คาโรลที่ 1 แห่งโรมาเนีย

## เษกสมรส
พระองค์ทรงเษกสมรสกับ เจ้าชายกุสตาฟ เจ้าชายแห่งวาซา เมื่อวันที่ 9 พฤศจิกายน ค.ศ. 1830 และทรงหย่ากันในปี ค.ศ. 1843 มีพระบุตรดังนี้
# เจ้าชายหลุยส์แห่งวาซา
#คาโรลาแห่งวาซา สมเด็จพระราชินีแห่งแซกโซนี

## อ้างอิง
* Lundy, Darryl. "The Peerage: Luise Amelie Stephanie Prinzessin von Baden". Retrieved 9 January 2010.

หมวดหมู่:เจ้าหญิงสวีเดน
หมวดหมู่:เจ้าหญิงแห่งบาเดิน